V desetletju od začetka veljavnosti Uredbe (EU) št. 692/2011 so se zaradi gospodarskega, socialnega in tehnološkega razvoja potrebe uporabnikov statistike turizma spremenile. Poleg tega je večja učinkovitost postopka priprave omogočila hitrejšo pripravo podatkov, ki so bolje prilagojeni uporabnikom. Ta delegirani akt je upošteval ta razvoj in posodobil Uredbo (EU) št. 692/2011 s spremembo rokov za pošiljanje podatkov ter prilog I in II.

Člen 3(2) in člen 9(5) Uredbe (EU) št. 692/2011 Komisijo pooblaščata za sprejemanje delegiranih aktov o prilagoditvi prilog in spremembi rokov za pošiljanje, da se upošteva gospodarski, socialni in tehnični razvoj.

Komisija mora pripraviti poročilo o prenesenem pooblastilu vsaj devet mesecev pred koncem petletnega obdobja. To poročilo to zahtevo izpolnjuje.

Člen 11(2) Uredbe (EU) št. 692/2011 prenaša na Komisijo pooblastilo za sprejemanje delegiranih aktov za obdobje petih let od 11. avgusta 2011. To pooblastilo se samodejno podaljšuje za obdobja petih let, razen če Evropski parlament ali Svet nasprotuje temu podaljšanju vsaj tri mesece pred koncem vsakega obdobja.

·o prilagoditvi prilog, da bi se upošteval gospodarski, socialni in tehnološki razvoj. Vendar pa Komisija ne sme spreminjati določb v prilogah, ki določajo, da so zahtevani podatki neobvezni, in omejujejo obseg opazovanja (člen 3(2)).

Uredba (EU) št. 692/2011 Evropskega parlamenta in Sveta z dne 6. julija 2011 o evropski statistiki turizma () je vzpostavila skupni okvir za sistematični razvoj, pripravo in razširjanje statistike turizma v Evropski uniji.

a)postopno izboljšanje rokov za pošiljanje za vse mesečne podatke in pošiljanje potrjenih podatkov za vse mesečne in letne nize podatkov (člen 9);

b)letno pošiljanje naslednjih novih razčlenitev podatkov o številu prenočitev rezidentov in nerezidentov v nastanitvenih gostinskih obratih za izboljšanje geografske in časovne granularnosti (Priloga I, oddelek 2):

-mesečni podatki za regije NUTS 2;

-podatki na podlagi stopnje urbanizacije, ločeni za obalna in neobalna območja;

-podatki za regije NUTS 3 ter

-podatki za prestolnice in druga izbrana mesta;

c)vsaka tri leta posredovanje informacij v zvezi s povpraševanjem na digitalnih platformah na podlagi spremenljivk, povezanih z načinom rezervacije za potovanja, o katerih se poroča;

d)letno pošiljanje natančnih razčlenitev v zvezi z glavnimi prevoznimi sredstvi in vrstami nastanitev za potovanja, o katerih se poroča, ter

e)letno pošiljanje podatkov o izdatkih za paketna potovanja, kadar gre pri potovanjih, o katerih se poroča, za to vrsto potovanj.

Delegirani akt ni znatno povečal bremena za države članice in poročevalce ter ni vplival na osnovni konceptualni okvir.

Komisija je med pripravami na sprejetje tega delegiranega akta opravila ustrezna posvetovanja, med drugim s strokovnjaki. V posvetovanje so bili vključeni strokovna skupina za statistiko turizma, skupina direktorjev za statistiko podjetij in strokovna skupina za nacionalne statistične urade evropskega statističnega sistema. Z njimi so med junijem 2018 in junijem 2019 potekala pisna posvetovanja in/ali srečanja, Evropski parlament in Svet pa sta bila ustrezno obveščena o rezultatih posvetovanj.

Komisija je sprejela delegirano uredbo 1. avgusta 2019 ter o tem uradno obvestila Evropski parlament in Svet; noben od organov ni izdal ugovora k delegirani uredbi v standardnem dvomesečnem roku. Po izteku dvomesečnega roka je bila delegirana uredba 9. oktobra 2019 objavljena v Uradnem listu Evropske unije, veljati pa je začela 29. oktobra 2019.

·Delegirana Uredba Komisije (EU) 2020/1569

Z drugo delegirano uredbo Komisije je bila Uredba (EU) št. 692/2011 usklajena z dejstvom, da je Združeno kraljestvo od 1. februarja 2020 država nečlanica EU (tretja država). Od tega datuma je treba v evropski statistiki turizma Združeno kraljestvo obravnavati kot državo nečlanico EU. Z delegiranim aktom so bile posodobljene kategorije, ki se uporabljajo za državo ali geografsko območje prebivališča gostov v nastanitvenih gostinskih obratih, kot so določene v oddelku 3 „E. Države in geografska območja“ Priloge I k Uredbi (EU) št. 692/2011, z vključitvijo Združenega kraljestva kot ločene države.

Komisija je uporabila pooblastilo za sprejetje tega delegiranega akta v skladu s členom 3(2) Uredbe (EU) št. 692/2011.

Združeno kraljestvo je pomemben vir turistov v EU, zato je morala Komisija zagotoviti, da bo še naprej ločeno prejemala podatke držav poročevalk o turističnih tokovih iz Združenega kraljestva, kot velja za glavne partnerje, kot so Rusija, Združene države Amerike, Kanada, Brazilija, Kitajska in države Evropskega združenja za prosto trgovino (EFTA). Sprememba ni dodatno obremenila držav članic, saj so te podatke že pošiljale Eurostatu v kategoriji „Evropska unija (Unija); ločeno se poroča za: vsako državo članico“. Sprememba je vključevala le prehod na drugo vrstico v predlogi za poročanje.

Komisija je med pripravami na sprejetje tega delegiranega akta opravila ustrezna posvetovanja, med drugim s strokovnjaki. V posvetovanje so bili vključeni strokovna skupina za statistiko turizma, skupina direktorjev za statistiko podjetij in strokovna skupina za nacionalne statistične urade evropskega statističnega sistema. Posvetovanja z njimi so potekala po pisnem postopku med februarjem 2020 in majem 2020, Evropski parlament in Svet pa sta bila ustrezno obveščena o rezultatih posvetovanja.

Komisija je sprejela delegirano uredbo 23. julija 2020 ter o tem uradno obvestila Evropski parlament in Svet; noben od organov ni izdal ugovora k delegirani uredbi v standardnem dvomesečnem roku. Po izteku dvomesečnega roka je bila delegirana uredba 29. oktobra 2020 objavljena v Uradnem listu Evropske unije, veljati pa je začela 18. novembra 2020.

Zaključek

Komisija je pravilno izvajala svoja prenesena pooblastila ter poziva Evropski parlament in Svet, da se seznanita s tem poročilom.